Title: 171/2002 Z
Author: MZ SR
Last saved by: Viera Martincová

Návrh
vyhlášky
Ministerstva zdravotníctva Slovenskej republiky,
ktorou sa ustanovujú náležitosti žiadosti o udelenie
predchádzajúceho súhlasu 

Ministerstvo zdravotníctva  Slovenskej republiky podľa  § 42 ods. 3 zákona č. o zdravotných poisťovniach a dohľade nad zdravotnou starostlivosťou (ďalej len "zákon") ustanovuje:

§ 1

(1) Žiadosť  o  udelenie  predchádzajúceho  súhlasu  Úradu pre dohľad nad zdravotnou starostlivosťou (ďalej len  "úrad") na nadobudnutie alebo prekročenie podielu  na základnom  imaní  zdravotnej poisťovne    alebo na hlasovacích  právach  v zdravotnej poisťovni tak,  že  sa prvýkrát dostane nad limit 10%, 20%, 33%, 50% alebo 66% podielu na základnom  imaní zdravotnej poisťovne  alebo na  hlasovacích právach   v zdravotnej poisťovni  priamo  alebo  konaním v zhode, 1) podávaná
 a) fyzickou osobou obsahuje
    1. meno  a priezvisko,  ak  ide  o fyzickú  osobu podnikateľa, obchodné meno, dátum narodenia alebo rodné číslo,
    2. štátnu príslušnosť,
    3. trvalý pobyt,  ak ide o  fyzickú osobu podnikateľa,  miesto podnikania,
    4. odborný životopis,
    5. odpis z registra trestov nie starší ako tri mesiace; ak ide o cudzinca, dokument obdobného charakteru vydaný príslušným orgánom  štátu  jeho  trvalého  pobytu,  štátu, ktorého je občanom,  a štátov,  v ktorých  sa táto  osoba v posledných piatich  rokoch nepretržite  zdržiavala  viac   ako  šesť mesiacov;  ak  také  dokumenty  príslušné štáty nevydávajú, možno ich nahradiť čestným vyhlásením fyzickej osoby, 
    6. ak  ide o  fyzickú  osobu  podnikateľa, výpis  z obchodného registra alebo výpis zo živnostenského registra nie starší ako tri  mesiace, alebo iné oprávnenie,  na základe ktorého podniká,   a  ročnú   účtovnú  závierku   za  posledné  tri kalendárne roky;  ak fyzická osoba podnikala  menej ako tri roky  pred podaním  žiadosti, predkladajú  sa ročné účtovné závierky len za  obdobie jej  podnikania; pri  zahraničnej fyzickej osobe podnikateľovi výpis  z registra alebo z inej evidencie,  na  základe  ktorej  zahraničná  fyzická  osoba podniká, a číslo zápisu,
 b) právnickou osobou obsahuje
    1. obchodné  meno,  sídlo  a   identifikačné  číslo,  ak  bolo pridelené,
    2. výpis  z  obchodného  registra   alebo  iný  doklad  vydaný príslušným orgánom preukazujúci vznik právnickej osoby, nie starší ako tri mesiace,
    3. zoznam právnických osôb a fyzických osôb, ktorých podiel na základnom  imaní  alebo na  hlasovacích právach právnickej osoby žiadajúcej o udelenie súhlasu tvorí viac ako 10%,
    4. prehľadnú  štruktúru skupiny  osôb s  úzkymi väzbami, 2) ku ktorej patrí aj právnická osoba s kvalifikovanou účasťou na zdravotnej poisťovni    žiadajúca  o udelenie súhlasu, výpisy z obchodného registra alebo výpisy z účtov majiteľov zaknihovaných  cenných papierov,  alebo  výpisy z registra emitenta cenných  papierov a grafické  znázornenia štruktúr
takejto skupiny,

------------------------------------------------------------------
1) § 66b Obchodného zákonníka v znení neskorších predpisov.
2) § 33 ods. 7 zákona č. .../2004 Z.z.    o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov.
   5. účtovné závierky za posledné tri roky overené audítorom; ak právnická  osoba  je súčasťou  konsolidovaného  celku,  aj konsolidované  účtovné závierky  za posledné  tri roky; ak právnická  osoba vznikla  pred menej  ako tromi  rokmi pred podaním žiadosti, predkladajú sa uvedené  doklady len  za obdobie od jej vzniku,
    6. písomné  stanovisko  k  zámeru  zahraničnej poisťovne 3) nadobudnúť  alebo prekročiť podiel na  základnom  imaní zdravotnej poisťovne  alebo na hlasovacích právach v zdravotnej poisťovni  tak, že sa prvýkrát  dostane nad  limit 10%, 20%, 33%,  50% alebo 66% podielu na základnom imaní zdravotnej poisťovne  alebo na hlasovacích  právach v zdravotnej poisťovni  vydané orgánom,  ktorý nad  ňou  vykonáva  dohľad, ako  aj písomný prísľub tohto orgánu dohľadu o včasnom písomnom informovaní úradu o zmenách v  solventnosti zahraničnej poisťovne a  o iných  skutočnostiach, ktoré by mohli   mať  negatívny   vplyv  na   schopnosť  zahraničnej poisťovne plniť svoje záväzky, ak  je  žiadateľom  zahraničná poisťovňa.

(2) Náležitosťami žiadosti podľa odseku 1 sú aj
a) obchodné  meno, sídlo  a identifikačné  číslo zdravotnej poisťovne, v ktorej podiel  na základnom imaní zdravotnej poisťovne   alebo  na  hlasovacích  právach  v zdravotnej poisťovni  chce  fyzická osoba alebo  právnická osoba žiadajúca o udelenie  súhlasu podľa  odseku 1  (ďalej len "nadobúdateľ") nadobudnúť alebo prekročiť,
 b) strategický  zámer  rozvoja  zdravotnej poisťovne   pri nadobudnutí alebo zvýšení podielu na základnom imaní zdravotnej poisťovne alebo na hlasovacích právach v zdravotnej poisťovni   vo výške  najmenej 33%  vrátane návrhu personálnych zmien v predstavenstve a dozornej  rade a informácia o tom, či žiadateľ  rokoval  so  súčasnými  akcionármi zdravotnej poisťovne a či existuje zhoda o ďalšom rozvoji zdravotnej poisťovne ,
 c) obchodné  meno, právna  forma, sídlo,  identifikačné číslo, ak bolo  pridelené,  výška  základného  imania  právnických osôb, v ktorých má  nadobúdateľ podiel na  základnom imaní alebo  na hlasovacích právach v rozsahu  najmenej 10% alebo je zastúpený v ich štatutárnych orgánoch  alebo kontrolných orgánoch, alebo celým  svojím  majetkom  ručí  za  ich  záväzky, a výška tohto podielu v percentuálnom vyjadrení a doklady preukazujúce tieto skutočnosti, napríklad výpis z obchodného registra týkajúci sa týchto právnických  osôb, výpis z  účtu majiteľa zaknihovaného cenného papiera nadobúdateľa, 
 d) údaje  o   akciách zdravotnej poisťovne ,  ktoré  chce nadobúdateľ nadobudnúť, a to
    1. počet,
    2. menovitá hodnota,
    3. celková hodnota,
    4. podiel na základnom imaní vyjadrený v percentách,
 e) údaje o  hlasovacích právach zdravotnej poisťovne , ktoré chce nadobúdateľ nadobudnúť, a to
    1. počet hlasov,
    2. podiel na hlasovacích právach vyjadrený v percentách,
 f) údaje  o   akciách zdravotnej poisťovne ,  ktorých  je
    nadobúdateľ majiteľom, v čase podania žiadosti, a to
    1. počet,
    2. menovitá hodnota,
    3. podiel na základnom imaní vyjadrený v percentách,

_______________________________________________________________________
3) § 2 ods. 1 zákona č. ... .../2004 Z.z.    o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov.

 g) údaje o  hlasovacích právach zdravotnej poisťovne , ktoré má nadobúdateľ v čase podania žiadosti, a to
    1. počet hlasov,
    2. podiel na hlasovacích právach vyjadrený v percentách,
 h) zdôvodnenie  účelu  nadobudnutia  podielu  na  základnom imaní zdravotnej poisťovne alebo  na   hlasovacích  právach v zdravotnej poisťovni vrátane vyhlásenia nadobúdateľa, že nadobúda  akcie na vlastný  účet a nekoná  v zhode s inými akcionármi zdravotnej poisťovne a  že neexistuje písomný záväzok nadobúdateľa rokovať alebo vykonávať akcionárske práva v prospech tretej osoby,
 i) doklady o prehľadnom a dôveryhodnom pôvode, dostatočnom objeme a vyhovujúcej skladbe   finančných    prostriedkov,   ktoré nadobúdateľ  použije  na  nadobudnutie  akcií,  napríklad  pri fyzickej osobe prehľad o  jej majetkovej a finančnej situácii, výpisy z účtov, výpis z katastra nehnuteľností, pri právnickej osobe účtovné závierky za posledné tri roky overené audítorom; ak  právnická  osoba  je  súčasťou  konsolidovaného  celku, aj konsolidované  účtovné  závierky  za  posledné  tri  roky;  ak právnická  osoba  vznikla  pred menej  ako  tromi  rokmi pred podaním žiadosti, predkladajú sa tieto účtovné závierky len za obdobie od jej vzniku,
 j) písomné  vyhlásenie  žiadateľa   podľa  § 49  ods. 1  písm. a) zákona, že  všetky ním uvedené  údaje a predložené  doklady sú aktuálne, úplné a pravdivé.

§ 2

    Žiadosť  o  udelenie   predchádzajúceho  súhlasu  na  zníženie základného imania zdravotnej poisťovne , ak  nejde o zníženie základného imania z dôvodu jeho zúčtovania so stratou, obsahuje

 a) obchodné  meno, sídlo  a identifikačné  číslo zdravotnej poisťovne, ktorá chce znížiť svoje základné imanie,
 b) výšku  základného imania  a zoznam  akcionárov zdravotnej poisťovne  vrátane ich  podielov na  základnom imaní zdravotnej poisťovne vyjadrených  v  percentách  ku  dňu podania žiadosti o  udelenie súhlasu podľa  tohto paragrafu a doklady preukazujúce tieto skutočnosti, napríklad výpis  z obchodného registra alebo výpis z registra emitenta cenného papiera,
 c) výšku základného imania zdravotnej poisťovne  po znížení, spôsob, akým  sa má vykonať zníženie  tohto základného imania, zdôvodnenie zníženia základného imania a navrhovaný dátum jeho zníženia,
 d) zápisnicu   z   rokovania   predstavenstva zdravotnej poisťovne , ktorého predmetom bol  návrh na rozhodnutie valného zhromaždenia  o  znížení  základného  imania zdravotnej poisťovne ,
 e) písomné  vyhlásenie zdravotnej poisťovne ,  že všetky ňou uvedené  údaje   a  predložené doklady   sú  aktuálne,  úplné a pravdivé. 

§ 3

(1) Žiadosť o udelenie predchádzajúceho  súhlasu na voľbu osôb navrhovaných za členov predstavenstva, prokuristu zdravotnej poisťovne, vedúcich zamestnancov v priamej riadiacej pôsobnosti predstavenstva zdravotnej poisťovne a osoby zodpovednej za výkon vnútornej kontroly zdravotnej poisťovne obsahuje

 a) obchodné  meno, sídlo  a identifikačné  číslo zdravotnej poisťovne ,  v  ktorej  sa  navrhujú  osoby  na voľbu za členov predstavenstva, prokuristu, vedúcich zamestnancov v priamej riadiacej pôsobnosti predstavenstva zdravotnej poisťovne a osoby zodpovednej za výkon vnútornej kontroly zdravotnej poisťovne, 
b) meno a  priezvisko, trvalý pobyt, dátum  narodenia alebo rodné číslo osôb navrhovaných za  členov predstavenstva, prokuristu, vedúcich zamestnancov v priamej riadiacej pôsobnosti predstavenstva zdravotnej poisťovne a osoby zodpovednej za výkon vnútornej kontroly zdravotnej poisťovne,
c) odborný  životopis, doklad  o dosiahnutom  vzdelaní a odbornej praxi osôb navrhovaných za  členov predstavenstva, prokuristu, vedúcich zamestnancov v priamej riadiacej pôsobnosti predstavenstva zdravotnej poisťovne a osoby zodpovednej za výkon vnútornej kontroly zdravotnej poisťovne,
d) odpis z  registra trestov nie  starší ako tri  mesiace; ak ide o cudzinca,  dokument obdobného  charakteru vydaný  príslušným orgánom štátu jeho trvalého pobytu, štátu, ktorého je občanom a štátov, v ktorých sa táto  osoba v posledných piatich rokoch nepretržite zdržiavala  viac  ako   šesť  mesiacov;  ak  také dokumenty  príslušné  štáty  nevydávajú,  možno  ich  nahradiť čestným vyhlásením osôb  navrhovaných za členov predstavenstva, prokuristu, vedúcich zamestnancov v priamej riadiacej pôsobnosti predstavenstva zdravotnej poisťovne a osoby zodpovednej za výkon vnútornej kontroly zdravotnej poisťovne, 
e) písomné vyhlásenie osôb  navrhovaných za členov predstavenstva, prokuristu, vedúcich zamestnancov v priamej riadiacej pôsobnosti predstavenstva zdravotnej poisťovne a osoby zodpovednej za výkon vnútornej kontroly zdravotnej poisťovne o tom, že spĺňajú požiadavky ustanovené zákonom,
f) zápisnicu  z  rokovania  príslušného  orgánu zdravotnej poisťovne ,   ktorej   predmetom je návrh   na  voľbu  osôb navrhovaných   za   členov   predstavenstva   alebo  návrh  na vymenovanie  prokuristu zdravotnej poisťovne alebo návrh na vymenovanie vedúcich zamestnancov v priamej riadiacej pôsobnosti predstavenstva zdravotnej poisťovne alebo návrh na vymenovanie osoby zodpovednej za výkon vnútornej kontroly zdravotnej poisťovne,
g) písomné vyhlásenie osôb  navrhovaných za členov predstavenstva, prokuristu, vedúcich zamestnancov v priamej riadiacej pôsobnosti predstavenstva zdravotnej poisťovne a osoby zodpovednej za výkon vnútornej kontroly zdravotnej poisťovne,  že všetky nimi  uvedené údaje a predložené doklady sú  aktuálne, úplné a pravdivé.

(2) Ak  žiadosť  o  udelenie  predchádzajúceho  súhlasu  podľa odseku 1  podáva akcionár zdravotnej poisťovne , táto žiadosť obsahuje  aj jeho  meno, priezvisko,  dátum narodenia  alebo rodné číslo,  ak  ide  o  fyzickú  osobu,  alebo  obchodné  meno,  sídlo a identifikačné číslo, ak ide o právnickú osobu. 

§ 4

(1) Žiadosť  o udelenie  predchádzajúceho súhlasu  na zlúčenie poisťovne  s  inou zdravotnou poisťovňou  alebo inou právnickou osobou obsahuje
a) obchodné  meno, sídlo  a identifikačné  číslo zdravotnej poisťovne , ktorá sa má zlúčiť,
b) obchodné   meno,  sídlo   a  identifikačné   číslo zdravotnej poisťovne, alebo  inej právnickej   osoby,  s  ktorou  sa  má zdravotná poisťovňa zlúčiť,
c) zdôvodnenie zlúčenia, 
d) zápisnicu z rokovania predstavenstva zdravotnej poisťovne o návrhu na rozhodnutie valného zhromaždenia o zlúčení,
e) navrhovaný dátum, ku ktorému má dôjsť k zlúčeniu,
f) harmonogram  organizačných,  právnych  a  finančných postupov, ktoré je potrebné vykonať na zlúčenie,
g) harmonogram   prevodu   poistného   kmeňa  podľa § 63 zákona alebo  harmonogram vysporiadania záväzkov voči klientom, ak sa má zdravotná poisťovňa zlúčiť s  inou právnickou  osobou ako  so zdravotnou poisťovňou,
h) návrh zmluvy o zlúčení,
i) písomné  vyhlásenie  žiadateľa   podľa  § 49  ods. 1  písm. c) zákona, že  všetky ním uvedené  údaje a predložené  doklady sú aktuálne, úplné a pravdivé

(2) Žiadosť o  udelenie predchádzajúceho súhlasu  na splynutie zdravotnej poisťovne s  inou zdravotnou poisťovňou  alebo inou právnickou osobou  
a) obchodné  meno, sídlo  a identifikačné  číslo zdravotnej poisťovne  , ktorá má splynúť,
b) obchodné  meno  a  sídlo  novozaloženej obchodnej spoločnosti, s ktorou má splynúť, jej právnu formu a predmet podnikania,
c) zdôvodnenie splynutia,
d) zápisnicu z rokovania predstavenstva zdravotnej poisťovne o návrhu na rozhodnutie valného zhromaždenia na splynutie,
e) navrhovaný dátum, ku ktorému má dôjsť k splynutiu,
f) harmonogram  organizačných,  právnych  a  finančných postupov, ktoré je potrebné vykonať na splynutie,
g) harmonogram   prevodu   poistného kmeňa podľa § zákona a harmonogram vysporiadania záväzkov voči klientom ak sa má zdravotná poisťovňa zlúčiť s  inou právnickou  osobou ako  so zdravotnou poisťovňou,
h) písomné  vyhlásenie  žiadateľa   podľa  § 49  ods. 1  písm. c) zákona, že  všetky ním uvedené  údaje a predložené  doklady sú aktuálne, úplné a pravdivé.

(3) Žiadosť o udelenie  predchádzajúceho súhlasu na rozdelenie zdravotnej poisťovne obsahuje
a) obchodné  meno, sídlo  a identifikačné  číslo zdravotnej poisťovne  , ktorá sa má rozdeliť,
b) obchodné  meno, sídlo  obchodnej spoločnosti  alebo obchodných spoločností,  na  ktoré  má  prejsť  základné imanie zdravotnej poisťovne po  rozdelení, identifikačné  číslo, ak  bolo  pridelené,  a predmet  podnikania,  ak  nejde o  už jestvujúce zdravotné poisťovne,
c) zdôvodnenie rozdelenia,
d) zápisnicu z rokovania predstavenstva  zdravotnej poisťovne o návrhu na rozhodnutie valného zhromaždenia na rozdelenie,
e) navrhovaný dátum, ku ktorému má dôjsť k rozdeleniu,
f) harmonogram  organizačných,  právnych  a  finančných postupov, ktoré je potrebné vykonať na rozdelenie,
g) harmonogram   prevodu   poistného kmeňa podľa § 63 zákona a harmonogram vysporiadania záväzkov voči klientom ak sa má zdravotná poisťovňa zlúčiť s  inou právnickou  osobou ako  so zdravotnou poisťovňou,
h) návrh zmluvy o  rozdelení, ak základné imanie má  prejsť na už jestvujúcu zdravotnú poisťovňu alebo inú právnickú osobu,
i) písomné  vyhlásenie  žiadateľa   podľa  § 49  ods. 1  písm. c) zákona, že  všetky ním uvedené  údaje a predložené  doklady sú aktuálne, úplné a pravdivé.

(4) Ak sa zdravotná poisťovňa rozdeľuje, zlučuje alebo splýva  s  právnickou  osobou, ktorá  nie  je zdravotnou poisťovňou,  žiadosť  o  udelenie  predchádzajúceho  súhlasu podľa odseku  1 obsahuje  aj údaje  o tejto  právnickej osobe  podľa § 1 ods. 1 písm. b) prvého až štvrtého bodu a § 1 ods. 2 písm. c). 

§ 5

Žiadosť  o  udelenie   predchádzajúceho  súhlasu  na  vrátenie povolenia  na vykonávanie verejného zdravotného poistenia (ďalej len "povolenie") obsahuje
a) obchodné   meno,  sídlo   a  identifikačné   číslo zdravotnej poisťovne, ktorá chce vrátiť povolenie,
b) výpis z obchodného registra nie starší ako tri mesiace,
c) zdôvodnenie   vrátenia   povolenia zdravotnou poisťovňou,
d) navrhovaný dátum vrátenia povolenia,
e) zápisnicu z rokovania oprávneného orgánu zdravotnej poisťovne o návrhu na rozhodnutie valného zhromaždenia o vrátení povolenia,
f) harmonogram prevodu poistného kmeňa podľa § 63 zákona kmeňa a harmonogram vysporiadania záväzkov voči klientom,
g) písomné vyhlásenie zdravotnej poisťovne,  že  všetky  ňou  uvedené údaje a predložené doklady sú aktuálne, úplné a pravdivé.

§ 6

(1) Žiadosť  o  udelenie  predchádzajúceho  súhlasu  na predaj podniku zdravotnej poisťovne, alebo jeho časti obsahuje
a) obchodné  meno, sídlo  a identifikačné  číslo zdravotnej poisťovne,  ktorej  podnik  alebo  ktorej  časť  podniku sa má predať,
b) obchodné meno,  sídlo a identifikačné  číslo právnickej osoby, ak  jej  bolo  pridelené,  ktorá  má  podnik zdravotnej poisťovne alebo jeho časť kúpiť,
c) zdôvodnenie predaja podniku zdravotnej poisťovne alebo jeho časti,
d) harmonogram  organizačných,  právnych  a  finančných postupov, ktoré je potrebné vykonať  v procese predaja podniku zdravotnej poisťovne alebo jeho časti,
e) návrh obchodno-finančného  plánu zdravotnej poisťovne na prvé tri  kalendárne roky po predaji podniku zdravotnej poisťovne alebo jeho časti,
f) návrh  zmluvy  o  predaji  podniku zdravotnej poisťovne alebo jeho časti,
g) zmluvu  o budúcej  zmluve  o  predaji podniku zdravotnej poisťovne alebo jeho časti,
h) zápisnicu  z  rokovania  oprávneného  orgánu zdravotnej poisťovne  o návrhu  rozhodnutia o  predaji podniku zdravotnej poisťovne alebo jeho časti,
i) doklady o prehľadnom a dôveryhodnom pôvode, dostatočnom objeme a vyhovujúcej skladbe  finančných  prostriedkov  použitých na vykonanie  tohto úkonu,  napríklad pri fyzickej osobe prehľad o jej majetkovej  a finančnej situácii, výpisy  z účtov, výpis z katastra nehnuteľností,  pri   právnickej  osobe   účtovné závierky za posledné tri  roky overené audítorom; ak právnická osoba  vznikla  pred  menej   ako  tromi  rokmi  pred  podaním žiadosti, predkladajú sa tieto účtovné závierky len za obdobie od jej vzniku,
j) harmonogram prevodu poistného kmeňa podľa § 63 zákona a harmonogram vysporiadania záväzkov voči klientom,
k) písomné  vyhlásenie  žiadateľa   podľa  § 35  ods. 1  písm. i) zákona, že  všetky ním uvedené  údaje a predložené  doklady sú aktuálne, úplné a pravdivé.

(2) Pri  predaji  podniku zdravotnej poisťovne  alebo jeho  časti fyzickej  osobe alebo  právnickej osobe,  ktorá nie  je zdravotnou poisťovňou, žiadosť o  udelenie predchádzajúceho
súhlasu podľa  odseku 1 obsahuje  aj údaje o  fyzickej osobe podľa § 1  ods. 1 písm. a)  prvého až  štvrtého bodu  alebo o právnickej osobe  podľa § 1  ods. 1 písm. b)  druhého až  štvrtého bodu a § 1 ods. 2 písm. c). 

§ 7

Ak žiadosť  o udelenie predchádzajúceho  súhlasu podľa § 1  až 6 podávajú osoby konajúce v  zhode, 1) náležitosťou žiadosti je aj plnomocenstvo s úradne osvedčenými podpismi osôb oprávnených konať za splnomocniteľov, ktorým splnomocnitelia poverili nimi vybraného spoločného  zástupcu   na  svoje  zastupovanie  v   konaní  o ich žiadosti.

§ 8

Doklady uvedené v § 1 až 6 sa predkladajú ako prílohy žiadosti v origináli,  a   ak  nie je   možné  predložiť  ich   originály, predkladajú sa  ako úradne osvedčené kópie.  Ak žiadosť o udelenie súhlasu je vyhotovená v cudzom  jazyku, jej náležitosťou je aj jej úradne osvedčený preklad do slovenského jazyka. 

§ 9

Ak žiadateľ  doklady uvedené v  § 1 až 6  predložil úradu pred podaním  žiadosti o  udelenie predchádzajúceho  súhlasu, môže  ich nahradiť písomným vyhlásením o tom,  že tieto doklady sú aktuálne, úplné  a pravdivé,  s  uvedením  úradne osvedčených  podpisov osôb oprávnených konať za žiadateľa  a zoznamu už predložených dokladov a dátumu ich predloženia úradu. 

§ 10

Táto vyhláška nadobúda účinnosť ........2004.